

**OPIS PREDMETA NABAVE**

Predmet nabave je**: IZRADA PROJEKTNE DOKUMENTACIJE SUSTAV VIDEO NADZORA GRADA POREČA.**

Za potrebe Grada Poreča, potrebno je izraditi projektne dokumentacije – sustav video nadzora Grada Poreča za 17 lokacija koje su podijeljene na nekoliko funkcionalnih cjelina:

1. Nadzor prometnica/raskrižja, vanjski prsten Grada Poreča, zaobilaznica Grada Poreča-Parenzo, D75,
2. Nadzor prometnica/raskrižja, srednjeg prsten Grada Poreča, NC PO-180 (ex D75),

**2. UVJETI NABAVE**

* **način izvršenja:** Ugovor
* **rok izvršenja: 70 dana** od dana potpisivanja Ugovora
* **rok valjanosti ponude: 6**0 dana od dana otvaranja ponude
* **mjesto izvršenja:** Grad Poreč - Parenzo

**3. SPOSOBNOST ZA OBAVLJANE PROFESIONALNE DJELATNOSTI**

Ponuditelj u ovom postupku nabave obvezan je dostaviti sljedeće:

* Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastanka
* Potvrdu Hrvatske komore inženjera elektrotehnike (HKIE) da Ponuditelj ima najmanje 1 (jednog) zaposlenog ovlaštenog inženjera elektrotehnike sukladno Zakonu o arhitektonskim i inženjerskim poslovima i djelatnostima u prostornom uređenju i gradnji (NN 152/08, 124/09, 49/11, 25/13)

**4. NORME OSIGURANJA KVALITETE**

* Važeći Certifikat kvalitete HRN EN ISO 9001 ili jednakovrijedan izdan od ovlaštene organizacije za izdavanje certifikata kojim ponuditelj dokazuje primjenu sustava upravljanja kvalitetom u skladu s međunarodnom normom, primjenu sustava kontrole kvalitete proizvoda, stalno poboljšanje proizvoda i usluga te ozbiljnost organizacije i usmjerenost prema kvaliteti.
* Važeći Certifikat kvalitete HRN EN ISO 27001 ili jednakovrijedan izdan od ovlaštene organizacije za izdavanje certifikata kojim ponuditelj dokazuje o sukladnosti s normama za upravljanje informacijskom sigurnošću.
* Važeći Certifikat kvalitete HRN EN ISO 14001 ili jednakovrijedan izdan od ovlaštene organizacije za izdavanje certifikata kojim ponuditelj dokazuje o sukladnosti s normama za upravljanje okolišem.

**5. TEHNIČKA I STRUČNA SPOSOBNOST**

Naručitelj je u ovoj Dokumentaciji o nabavi odredio uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete. Svi uvjeti tehničke i stručne sposobnosti su vezani uz predmet nabave i razmjerni predmetu nabave.

Zahtijevanom minimalnom razinom tehničke i stručne sposobnosti naručitelj se osigurava da će ponuditelj biti tehnički i stručno sposoban izvršiti usluge koje su predmet nabave u sukladnosti s traženim zahtjevima i rokovima te ponuditelj dokazuje primjereno iskustvo, što ulijeva sigurnost da će ponuditelj (ukoliko bude izabran) izvršiti Usluge kvalitetno, stručno, pravovremeno i profesionalno.

* Ponuditelje mora dostaviti referentnu listu s realiziranim istim ili sličnim poslovima.
* Ponuditelj mora dokazati da je tijekom godine u kojoj je započeo postupak javne nabave i tijekom tri godine koje prethode toj godini uredno izvršio najmanje 2 (dva) ugovora o pružanju usluga istih ili sličnih značajki i karakteristika, u smislu Zakona o privatnoj zaštiti (NN br. 16/20, 114/22), kao u predmetnoj nabavi izrade dokumentacije. Ukupna vrijednost svih priloženih ugovora mora biti najmanje 23.000 eura.

Za potrebe utvrđivanja sposobnosti iz ove točke ponuditelj, mora dostaviti:

* Potvrde o izvršenim ugovorima, a koje sadrže iznos, datum izvršenja usluge i naziv druge ugovorne strane.

**6. PROJEKTNI ZADATAK SUSTAVA TEHNIČKE ZAŠTITE**

Za potrebe Grada Poreča, potrebno je izraditi projektne dokumentacije – sustav video nadzora Grada Poreča za 17 lokacija koje su podijeljene na nekoliko funkcionalnih cjelina:

1. Nadzor prometnica/raskrižja, vanjski prsten Grada Poreča, zaobilaznica Grada Poreča-Parenzo, D75,
2. Nadzor prometnica/raskrižja, srednjeg prsten Grada Poreča, ex D75,

Projektna dokumentacija za navedene lokacije treba obuhvatiti izradu:

* Izvedbeni projekt sustava,
* Elaborat izmjene i dopune prometne signalizacije radi ishodovanja Rješenja nadležne policijske uprave

Pri izradi predmetne projektne dokumentacije potrebno je predvidjeti sljedeće aktivnosti:

* obilazak predmetnih lokacija, razgovor sa odgovornim osobama, upoznavanje sa uvjetima na javnoj površini;
* napraviti analizu prikupljenih podataka, identifikaciju opasnosti, analizu rizika montaže opreme radi moguće devastacije iste;
* napraviti prijedlog pozicija za montažu opreme i načina spajanja na električnu i svjetlovodnu mrežu u vlasništvu Grada Poreča - Parenzo;
* predvidjeti korisničko upravljačko sučelje te funkcionalnosti rješenja za automatsku obradu snimki u svrhu analitike prometnih aktivnosti;
* uskladiti projektno rješenje proizašlo temeljem dobivenog odobrenja od nadležne policijske uprave;
* napraviti izmjere objekata i eventualno izraditi dodatne podloge u elektroničkom obliku;
* izraditi projektno rješenja za električno napajanje i uzemljenje video nadzorne opreme uz pripadajuće troškovnike;
* izraditi projektno rješenja za spajanje na optičku mrežu sa shematskim prikazom podzemne svjetlovodne mreže, shemom spajanja niti u spojnim mjestima (spojnicama) u kabelskim zdencima uz pripadajuće troškovnike;
* izraditi tehničko rješenja za zaštitu aktivne opreme na udaljenoj lokaciji;
* izraditi troškovnike potrebnih građevinskih radova u koordinaciji s nadležnom komunalnom službom za svaku pojedinu lokaciju;
* izraditi proračune vidnog polja kamera s točnim prikazom broja piksela po metru;
* izrada cjeloviti projekt sustava tehničke zaštite do nivoa razrade pogodnog za izvođenje uključivo s troškovnikom za nabavu i montažu opreme te građevinske radove kako bi se video nadzor temeljen na gore navedenoj sigurnosnoj prosudbi stavio u funkciju sukladno Pravilniku o načinima i uvjetima obavljanja poslova privatne zaštite na javnim površinama.

Područje sigurnosti treba biti obuhvaćeno kroz unapređenje i povezivanje digitalne infrastrukture za poboljšanje sigurnosti i na preventivne mjere za zaštitu sustava i nadzora javnih površina, osoba i imovine i to kroz povezivanje sustava tehničke zaštite imovine korisnika (video nadzor) radi podizanja sigurnosti imovine i građana. Dokumentaciju treba izraditi sukladno Zakonu o privatnoj zaštiti (NN 16/20, 114/22), Pravilnikom o načinu i uvjetima obavljanja poslova privatne zaštite na javnim površinama (NN 36/12).

Projektirani sustav mora omogućit:

* nadzor prometa,
* analitiku prikupljenih podataka,
* prevencija prekršaja,
* sigurnost sudionika u prometu,
* uočavanje ljudi,
* zaštita djece,
* uočavanje vozila,
* prevencija prekršaja i teških kaznenih djela na štetu gradske imovine i ljudi.

Korisničko upravljanje elektroničkim sustavom video nadzora biti će u nadležnosti ovlaštenih osoba (službenika/namještenika) nadležne gradske službe. Montaža, servisiranje i održavanje elektroničkog sustava video nadzora biti će u nadležnosti ovlaštene tvrtke za obavljanje poslova privatne zaštite ujedno i ugovornog partnera Grada Poreča - Parenzo uz sve obveze definirane Pravilnikom o uvjetima i načinu provedbe tehničke zaštite.

Sustav osim samog pregleda live slike odnosno pohranjenih snimaka mora između ostalog omogućiti kreiranje i pregled statističkih izvještaja, kreiranje i pregled grafičkih izvještaja, filtriranje izvještaja po različitim kriterijima, te eksport izvještaja.

Obavezni izvještaji koji moraju biti dostupni: brojanje prometa po privozu i smjeru kretanja; broj vozila po registarskim tablicama odn. državama i gradovima, broj vozila po tipu vozila te sl.

Pri izradi tehničkog rješenja treba voditi računa da se maksimalno iskoriste postojeća infrastruktura te da novi sustav ima mogućnost nadogradnje na postojeći sustav tehničke zaštite i integracijski softver koji se koristi za potrebe Grada Poreča – Parenzo, tvrtke Usluga d.o.o Poreč i njegovih stručnih službi.

Nadzor prometnica/raskrižja, vanjski prsten Grada Poreča, zaobilaznica Grada Poreča-Parenzo, D75 obuhvaća:

1. Rotor Bašarinka
2. Rotor St. Vodopija
3. Rotor Vranići
4. Rotor St. Portun
5. Rotor Varvari
6. Rotor Veli Vrh
7. Rotor Mornarica

Nadzor prometnica/raskrižja, srednjeg prsten Grada Poreča, NC PO – 180 (ex D75) obuhvaća:

1. Rotor Gornji Špadići
2. Rotor Srednji Špadići
3. Rotor Finida
4. Rotor La Coop
5. Semafor Bolnica
6. Rotor Parens
7. Rotor Žatika,
8. Rotor Poreč Jug,
9. Rotor Plava Laguna,
10. Rotor Zelena laguna.

**Sustav videonadzorne zaštite**

Projektnu dokumentaciju sustava videonadzorne zaštite potrebno je napraviti u skladu s prosudbom ugroženosti i sigurnosnim elaboratom na način da se osigura neprekidni videonadzor prometnice s pohranom video zapisa u digitalnom obliku u cilju detekcije, prepoznavanja i vizualne identifikacije te naknadne rekonstrukcije događaja. Projektnom dokumentacijom potrebno je predvidjeti suvremenu opremu, pri čemu predložena rješenja trebaju biti u skladu s najnovijom svjetskom praksom za zaštitu ovakvog tipa objekata.

Sustav videonadzora mora biti baziran na IP tehnologiji. Sve kamere moraju imati mogućnost spajanja putem TCP/IP protokola. Mrežne kamere trebaju biti u boji, s dan/noć funkcionalnošću, megapikselne rezolucije s visokim stupnjem uvećanja uz mogućnost upravljanja svim parametrima putem mreže.

Sustav mora omogućiti istovremeno snimanje, pregledavanje snimljenog materijala, analitiku prometnih tokova i vozila u svrhu poboljšanja istog, arhiviranje te udaljeni nadzor putem mreže i pregled zapisa od strane više ovlaštenih korisnika bez gubitka u kvaliteti snimljenog materijala. Troškovnik treba obuhvatiti nabavku, montažu i puštanje u rad, obuku korisnika te sve instalaterske radove.

Komponente sustava videonadzora potrebno je međusobno povezati korištenjem signalnih i napajačkih kabela. Instalaciju je potrebno izvesti u kabelskim kanalicama, kabelskim policama, CSS cijevima, DTK kanalima i pripadajućim cijevima te u skladu s postojećim i novim trasama.

Pojedine lokacije javnih površina potrebno je povezati s optičkim prstenovima okosnice koji će se terminirati na centralnoj lokaciji u dogovoru s Naručiteljem.

**Sustav protuprovalne zaštite**

Projektnu dokumentaciju sustava protuprovalne zaštite potrebno je napraviti na način da se osigura detekcija provale, odnosno pokušaj provale. Sustav mora onemogućiti neopažen neovlašten ulazak u štićeni prostor. Projektnom dokumentacijom potrebno je predvidjeti suvremenu opremu koja se danas upotrebljava za predmetnu namjenu, pri čemu predložena rješenja trebaju biti u skladu s najnovijom svjetskom praksom za zaštitu ovakvog tipa objekata.

Sustav protuprovalne zaštite mora biti osiguran visokim stupnjem sigurnosti preko mikroprekidača na centralnim uređajima i ostaloj perifernoj opremi s čime se mora otkloniti mogućnost sabotaže.

Sustav mora omogućavati automatsko slanje podataka o provali, ili drugu informaciju o stanju sustava, u Nadzorni centar.

Sustavom protuprovalne zaštite potrebno je predvidjeti zaštitu slijedećih područja:

* Prostoriju za smještaj centralne opreme u server sobi na centralnoj;
* Tehničke alarmi (detektor vode i detektor temperature i vlage) u prostoriji server sobe.

Sustavom protuprovalne zaštite potrebno je predvidjeti zaštitu komunikacijskih ormara sustava tehničke zaštite na štićenim lokacijama:

Na centralni uređaj (centralna alarmna jedinica) treba omogućiti spajanje sabirnica preko kojih se ostvaruje komunikacijski put za prijenos digitalnih podataka između centrale te koncentratora, tipkovnice i ostalih modula. Protuprovalni centralni uređaj potrebno je smjestiti pokraj komunikacijskog ormara tehničke zaštite. Sustav protuprovalne zaštite mora imati mogućnost da se svaka zona različito programira prema specifičnim zahtjevima.

Sustav protuprovalne zaštite mora imati mogućnost memoriranja minimalno zadnjih 1000 zapisa (logova) u samoj centrali. Centrala mora imati vlastito rezervno napajanje tako da u slučaju nestanka mrežnog napona osigurava samostalno funkcioniranje sustava.

Sustav protuprovale mora biti u potpunosti mrežno orijentiran s mogućnošću integracije s trećim sustavima putem mrežnog komunikacijskog protokola (TCP/IP), što podrazumijeva programiranje i parametriranje, te slanje alarma putem mrežne infrastrukture zaštićenom komunikacijom. To znači da se u slučaju bilo kojeg alarmnog događaja, alarmne poruke, tehničkog alarma, autorizacije u sustavu kontrole pristupa (broj kartice, dozvola ulaska), podatka iz sustava nadzora okoline (iznos temperature, vlage), isti može u svom potpunom sadržaju poslati aplikaciji mrežnog videonadzora, koja te alarmne poruke onda grafički prezentira operateru putem audio vizualnog prikaza na grafičkom sučelju klijentske aplikacije (tlocrtni prikaz s ucrtanim ikonama koje predstavljaju određeni događaj).

Upravljačku tipkovnicu potrebno je smjestiti u ulaznom prostoru prostorije u kojoj je smješten Nadzorni centar. Tom tipkovnicom mora biti omogućeno postavljanje i skidanje zaštite.

Sustav mora sadržavati samo one detektore koji su pogodni za određenu okolinu i primjenu. Za elemente protuprovalne zaštite treba koristiti slijedeće detektore:

* dualne detektore pokreta za zaštitu prostora;
* magnetske kontakte za vrata;
* detektore temperature i vlage;
* detektore vode.

Pristupi pojedinim funkcijama sustava moraju biti zaštićeni sigurnosnom šifrom.

Komponente sustava protuprovalne zaštite potrebno je međusobno povezati korištenjem signalnih i napajačkih kabela, a samu instalaciju potrebno je izvesti u kabelskim kanalicama, kabelskim policama te u CSS cijevima.

**Sustav kontrole pristupa**

Projektnu dokumentaciju sustava kontrole pristupa potrebno je napraviti na način da se osigura kontrolirani prolaz kroz određena nadzirana vrata. Projektnom dokumentacijom potrebno je predvidjeti kontrolu pristupa koristeći čitače kartica. Potrebno je povezati sustav kontrole pristupa s protuprovalnim sustavom na način da se omogući skidanje i postavljanje zaštite na komunikacijskim ormarima. Kontrolni uređaji moraju biti mikroprocesorski upravljani.

Glavni modul kontrole pristupa smjestiti u prostoriji sistem sale, i to najbliže kontroliranoj poziciji, na način da se preko komunikacijske sabirnice poveže na centralnu alarmnu jedinicu.

Sustavom kontrole pristupa potrebno je kontrolirati vrata korištenjem čitača kartica:

* ulaz u server sobu na centralnoj lokaciji
* ulaz u nadzorni centar.

Sustavom kontrole pristupa potrebno je kontrolirati vrata komunikacijskih ormara sustava tehničke zaštite korištenjem čitača kartica na štićenim lokacijama.

Komponente sustava kontrole pristupa potrebno je međusobno povezati korištenjem signalnih i napajačkih kabela, a samu instalaciju potrebno je izvesti u kabelskim kanalicama, kabelskim policama, CSS cijevima, i to sukladno postojećim trasama.

**Centralna upravljačka aplikacija**

U Nadzorni centar korisnika potrebno je projektom predvidjeti programsku aplikacija sustava video nadzora. Potrebno je predvidjeti visoko skalabilno programsko rješenje koje može osigurati upravljanje s više stotina kamera, koje radi kao klijent/poslužitelj (client/server) orijentirano programsko rješenje, temeljeno na Windows tehnologiji.

Upravljačka video management aplikacija obuhvaća sljedeće aplikacijske module:

**Serverski programski moduli:**

* glavni upravljački modul – zadužen je za kompletnu brigu o konfiguraciji i logovima u bazi podataka te ima odgovornost za sve autentikacije u sustavu, sigurnosna prava i kreiranje konekcija.
* komunikacijski gateway – predstavlja glavnu pristupnu točku za sve klijente i servise u sustavu, omogućuje spajanje na sustav preko Interneta, vatrozidova (firewall), omogućuje preusmjeravanje multicast video streamova udaljenim klijentima korištenjem višestrukih unicast streamova.
* modul za arhiviranje – ima odgovornost za detekciju i nadzor statusa svih mrežnih kamera i enkodera u sustavu, osiguranje upravljačkog i kontrolnog kanala s pripadajućim mrežnim kamerama i enkoderima, odgovornost za kompletno snimanje video zapisa i održavanje baze podataka događaja, procesiranje algoritma za detekciju pokreta u slici.
* virtualna matrica - upravljanje s priključenim upravljačkim PTZ tipkovnicama, podrška za standardne PTZ tipkovnice, upravljanje kamernim sekvencama, upravljanje prikazom kamera, upravljanje automatiziranim ili ručnim izvršavanjem komandi (macro) i upravljanje istima putem tipkovnice.
* kontrolni modul - osiguranje kontinuiranog nadzora funkcionalnosti svih servisa instaliranih na pripadajućem serveru, odgovornost za ponovno pokretanje aplikacije u slučaju da servis ispadne iz funkcije.
* metadata modul (SDK) - sučelje za integraciju trećih sustava s video management aplikacijom (npr. integracija sa video analitičkim serverom).
* modul centralizirane administracije - klijentima se omogućava centralizirani pristup autonomnim sustavima, u skladu s pravima pristupa.

**Aplikacije klijentskog modula:**

* aplikacija za konfiguriranje video management aplikacije (dodavanje mrežnih kamera i enkodera, dodjeljivanje prava i dozvola korisnicima sustava, definiranje vremenskih okvira za izvršenje aktivnosti.
* aplikacija za gledanje uživo, podrška za kontrolu pokretnih kamera iz aplikacije ili putem joystick-a, podržana funkcionalnost za „instant replay“ funkcionalnost, mogućnost komentiranja video prikaza od strane klijenta, mogućnost udaljene kontrole drugih klijentskih prikaza ili video dekodera, podrška za alarm management i tlocrtni prikaz alarmne situacije (alarm layout) s ucrtanim alarmnim simbolima, mogućnost spajanja na video management aplikaciju putem web preglednika.
* aplikacija za pregledavanje arhiviranih video zapisa, optimizirana za pretraživanje snimljenog materijala prema različitim kriterijima (prema kameri, vremenu, detekciji pokreta u kadru, događajima, komentarima (bookmark) i meta podacima.
* Upravljačka video management aplikacija osigurava podršku za različite kompresijske formate (H264, H265).
* Kompletan sustav video nadzora ima podršku za multicast protokol, čime se omogućava daleko veća optimizacija i planiranje prometa u mreži, kako bi se izbjeglo multipliciranje mrežnog prometa uslijed višestrukog zahtjeva većeg broja klijenata prema istoj kameri.
* Upravljačka video management aplikacija je integrirana sa centralnom nadzornom aplikacijom, aplikacijom na video analitičkom serveru, aplikacijom na serveru za prepoznavanje registracijskih pločica sa verifikacijske kamere, kao i sa aplikacijom za nadzor uređaja za nadzor okoline.
* Sustav ima podršku za integraciju i prikaz video sadržaja na video zidovima te za upravljanje sadržajem na video zidovima direktno iz klijentske aplikacije.
* Instalirani sustav podržava klijent /server konfiguraciju na više radnih stanica.

**Ključne značajke video management aplikacije:**

* Podrška za kamere različitih proizvođača,
* Podrška za različite kompresijske formate i razlučivosti kamere,
* Mogućnost zaštite eksportiranog videa korištenjem zaporke,
* Podrška za nadzirano izuzimanje videa, odnosno izuzimanje kroz prethodnu autorizaciju minimalno dva korisnika,
* Mogućnost dodavanja bookmarka na izuzetu video snimku,
* Mogućnost zaštite videozapisa korištenjem tehnologije digitalnog potpisa,
* Mogućnost kriptiranja komunikacije s bazom podataka,
* Sukladnost s ISO/IEC 27001, ISO/IEC 27017, SOC2 Type II,
* Mogućnost integracije sa trećim sustavima.

**Ostalo**

Troškovnik treba obuhvatiti nabavku, montažu i puštanje u rad, obuku korisnika te sve instalaterske radove.

Prilikom izrade projekta potrebno je poštivati važeće propise i prihvaćenu tehničku praksu. Za izradu projektne dokumentacije potrebno je koristiti sve važeće propise i zakone, te pravila struke i uzance.

**Popis lokacija**

| wkt\_geom | id | Lokacija | Udaljenost | Tip mreže |
| --- | --- | --- | --- | --- |
| Point (13.614071,45.269312) | 1 | Rotor Bašarinka | 150 | SSPM |
| Point (13.6129000765004804 45.26008739792342084) | 2 | Rotor Stancija Vodopija | 115 | SSPM |
| Point (13.62051194238205376 45.25281943556723263) | 3 | Rotor Vranići | 203 | SDM |
| Point (13.62284386485947074 45.23085456148054817) | 4 | Rotor St. Portun | 30 | SDM |
| Point (13.62526030791974563 45.22449884831360833) | 5 | Rotor Varvari | 440 | SSPM |
| Point (13.62061252751427531 45.21027031413597541) | 6 | Rotor Veli Vrh | 95 | SDM |
| Point (13.6060620177993794 45.20038613271710659) | 7 | Rotor Mornarica | 30 | SDM |
| Point (13.61241546807950797 45.24718056194343774) | 8 | Rotor Gornji Špadići | 85 | SSPM |
| Point (13.60803252824446297 45.24480543887894157) | 9 | Rotor Srednji Špadići | 25 | SSPM/SDM |
| Point (13.60476861199094678 45.23793399145147021) | 10 | Rotor Finida | 15 | SSPM |
| Point (13.60394329029594296 45.23080808489022786) | 11 | Rotor La Coop | 0 | SSPM/SDM |
| Point (13.60423590405415339 45.22748534689858246) | 12 | Semafor Bolnica | 10 | SSPM/SDM |
| Point (13.60514796985570918 45.22549364485055889) | 13 | Rotor Parens | 15 | SSPM |
| Point (13.6062538563294968 45.22237943064966714) | 14 | Rotor Žatika | 35 | SSPM |
| Point (13.60477721264989448 45.21771136892245835) | 15 | Rotor Poreč Jug | 5 | SSPM |
| Point (13.60245018268252259 45.21092871100558597) | 16 | Rotor Plava laguna | 25 | SSPM |
| Point (13.60329923678711239 45.20509548783213205) | 17 | Rotor zelena laguna | 40 | SSPM |

**TROŠKOVNIK**

**IZRADA PROJEKTNE DOKUMENTACIJE ZA PROŠIRENJE I DORADU POSTOJEĆEG SUSTAVA VIDEO NADZORA GRADA POREČA**

|  |  |  |  |  |
| --- | --- | --- | --- | --- |
| **REDNI BROJ** | **USLUGA** | **JEDINICA MJERE** | **KOLIČINA** | **CIJENA BEZ PDV-A** |
| **JEDINIČNA CIJENA (€)** | **UKUPNA CIJENA (€)** |
| 1. | Izrada projektne dokumentacije sustava video nadzora Grada Poreča za 7 lokacija na D75 koja se sastoji od:1. Prosudbe ugroženosti i sigurnosnog elaborata
2. Izvedbenog projekt sustava tehničke zaštite.
 | kpl | 1  |  |  |
| 2. | Izrada projektne dokumentacije sustava video nadzora Grada Poreča za 10 lokacija na NC PO-180 koja se sastoji od:1. Prosudbe ugroženosti i sigurnosnog elaborata
2. Izvedbenog projekt sustava tehničke zaštite
 | kpl | 1  |  |  |
|  | **UKUPNO bez PDV-a (€):** | **0,00** |
| **IZNOS PDV-a (€):** | **0,00** |
| **SVEUKUPNO s PDV-om (€):** | **0,00** |
|  | U\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_ 2024. godine |  |  |
|  |  |  | (potpis i pečat ovlaštene osobe) |

Ponuditelj nudi cijene Predmeta nabave putem ovog Troškovnika te je obvezan nuditi, odnosno ispuniti sve stavke Troškovnika. Nije prihvatljivo precrtavanje ili korigiranje zadanih stavki Troškovnika.

**Za Ponuditelja:**

(ime i prezime ovlaštene osobe

ponuditelja, potpis i ovjera)